b'\n_START_ARTICLE_\nSchleglov diagram\n_START_PARAGRAPH_\nSchleglov diagram (tudi Schleglov graf) je v geometriji projekcija politopa iz  v  preko to\xc4\x8dke za eno izmed njegovih facet._NEWLINE_Entiteta, ki nastane, je politopska poddelitev facet v , kar je enakovredno prvotnemu politopu._NEWLINE_Diagram se imenuje po nem\xc5\xa1kem matematiku Victorju Schleglu (1843 -1905), ki je leta 1886 vpeljal ta na\xc4\x8din prikazovanja politopov. V treh in \xc5\xa1tirih razse\xc5\xbenostih je Schlegelov diagram projekcija poliedra v ravninsko obliko in projekcija polihorona v trirazse\xc5\xbeni prostor. Kot tak\xc5\xa1en Schlegelov diagram predstavlja ponazoritev \xc5\xa1tirirazse\xc5\xbenih politopov.\n_START_SECTION_\nKonstrukcija\n_START_PARAGRAPH_\nDiagram se konstruira s pomo\xc4\x8djo perspektivne projekcije kot, da bi gledali iz to\xc4\x8dke zunaj politopa nad sredi\xc5\xa1\xc4\x8dem facete. Vsa ogli\xc5\xa1\xc4\x8da in robovi politopa se projicirajo na hiperravnino te facete. Kadar je politop konveksen, se bo to\xc4\x8dka blizu facete preslikala na zunanjo faceto ter vse druge facete na faceto znotraj.'